  Туспуктэм: Григорий Фомин Наталия Сильвестрова 19-ӥ толсуре аппарат кенешонын Удмуртиысь дышетонъя но тодосъя министр Светлана Болотникова 2022-тӥ арлы, Дышетонлэн арезлы, нырысь-валысь йылпумъянъёс лэсьтӥз. Со сярысь Удмуртиысь тӧролэн но кивалтэтлэн пресс-службазы ивортӥз. « Ми понна одӥгез валтӥсь возьматэт - школаын тодон-валан басьтыны луонлык вньмыз понна кылдытон.  2022-тӥ арын кема возьмам кык школаос усьтӥськизы. <...> Со Берш нимо урамысь 1124 интылы школа, Кизнер каргуртысь 160 интылы школа, озьы ик али Воткаысь Южный микрорайонын 825 интылы школа пуктон ужъёс йылпумъясько » Светлана Болотникова, Удмуртиысь дышетонъя но тодосъя министр Таяз ярын Удмуртиын укмыс ясли-сад пуктӥзы. 2022-тӥ арын дышетонъя 15 юртэз быдэсак тупатъян ужъёсты кутскизы: укмысаз туэ йылпумъялозы, куатьсэ – 2023-тӥ арын. 2023-тӥ арын сизьым юртэз быдэсак выльдыны малпало. « Со сяна, Россиысь калыкез дышетонъя министерство 2023-тӥ арын ватсаса эшшо 10 юртэз тупатъянлы куриськонэз умоен лыдъяз, ужъёслы ватсаса 505 миллион манет тыр усёзы. Тупанкылэз 2022-тӥ арын толсуре юнматыны малпало. Озьыен, 2023-тӥ арын 23 юртэз быдэсак тупатыны но отчы выль юртпуш тӥрлык басьтыны чакламын » Светлана Болотникова, Удмуртиысь дышетонъя но тодосъя министр «Образование» йӧскалык ӵектос улсын гурт школаосын но Можгаын 38 «Точка роста» центр усьтӥзы. Туала куронъёслы тупась интыын нылпиос ӟечлыко тодон-валан басьтыны быгатозы. Озьы ик таяз арын йӧскалык ӵектос улсын элькунысь кык коррекционной школаосы (Ижкарысь 256 номеро школае но Якшур-Бодья школа-интернатэ) выль туала тӥрлыкъёс басьтӥзы. «Успех каждого ребенка» ӵектосъя элькунысь 25 гурт ёросъёсын 16 спортзалэз тупатӥзы, укмыс площадкосы спорт тӥрлык басьтизы, 23 школаын спортъя клубъёс кылдытӥзы. «Цифровая образовательная среда» федерал ӵектосъя Удмуртиын нылпиослы цифровой дышетонъя кык «IT-куб» центръёс усьтӥзы, 62 дышетон ужъюртъёсысь информатикая кабинетъёсы 1540 ноутбук но трос функциосты быдэсъясь приборъёс басьтӥзы. Вуоно арын элькунын ӵектосэз улонэ пыӵатонэз азьланьтозы  Светлана Болотникова пусйиз, дышетонлэсь ӟечлыксэ дышетӥсьёсъя дунъяны луэ. Али кун но муниципал дышетон юртъёсын 32 сюрслэсь ятыр дышетӥсьёс но кивалтӥсьёс ужало. Дышетон удысэ ӧнерчиосты кыскон понна элькунын нимысьтыз программа дасязы. 2022-тӥ арын дышетисьёслэсь но кивалтӥсьёслэсь ӧнерлыко быгатонлыкъёссэс вистэк будэтонъя центр ужаны кутскиз. Озьы ик наставничество ӧрез азинтон мынэ. 2022-тӥ арысен нылпиез визьнодан кун ёзын валтӥсь ӧр луэ. Удмуртиын «Патриотическое воспитание граждан в Российской Федерации» федерал ӵектос быдэстӥське. Со улсын элькунысь котькудь дышетон юртын воспитательной программаос быдэстӥсько. Таиз арысен Удмуртиысь школаосын выль йылол – Росси федерацилэсь но Удмуртилэсь кункышетсэ ӝутон но «Разговоры о важном» урок ортчытон – тупатӥзы. Нылпиосты тунсыкъяськонъёссыя но кулэяськонъёссыя визьнодан но азинтон понна, озьы ик школаын дышетскисьёслэсь дырзэс радъян понна, дышетон юртъёсын музейёс, театръёс, спортъя клубъёс кылдытӥсько, школа туризм азинтӥське. 10 турмаршрутъс школа маршрутъёслэн реестразы пыризы. Школа турмаршрутъёсъя улосвыл реестръёслэн нырысь-валысь рейтингзы Удмуртия 10 устоосыз улосвылъс пӧлы пыриз. Таяз арын Удмуртиысь дышетскисьёс но студентъёс ожгар-истори лагерьлэн сменаяз, «Равняемся на героев» смотр-конкурсэ, «Гвардия» спартакиадае пыриськизы. Дышетон удысын та ӵектосъёс тужгес но кулэкыко луо. Со сяна, «Российское движение детйе и молодёжи» выль огазеяськон кылдытон бадӟым инты басьтӥз. « Вуоно ар кунамы Дышетӥсьлэн но наставниклэн аренызы нимамын. Со эшшо одӥг пол дышетӥсьлэе ужезлэсь кулэксэ возьматэ. Кунмылэсь азьлань улонзэ кылдытонын дышетӥсьлэн интыез зэмзэ но бадӟым луэ. Нош Удмуртиын дышетон котькинлы басьтымон но ӟечлыко кыльыны кулэ » Светлана Болотникова, Удмуртиысь дышетонъя но тодосъя министр Тодэ вайтом, 2023-тӥ ар Удмуртиын Егитъёслэн арзы луоз. Тегъёс: Удмуртия Дышетон Дышетонъянотодосъяминистерство нылпиос дышетӥсьёс  